Izvor: N1

SDP-ov Joško Klisović gostovao je u programu N1 televizije gdje je komentirao trenutno stanje na hrvatskoj političkoj sceni i mogućnost velike koalicije.

"Nestabilnost s kojom smo suočeni zadnje dvije godine šteti našoj zemlji, de facto sve stoji, gospodarstvo čeka zakone za restrukturiranje, državna uprava je u leru, ništa ne ide u smjeru kojim bi trebalo ići. Druge države, uključujući i one u našem susjedstvu, poprlično idu dalje. Evidentno je da to HDZ ne može napraviti sa svojim partnerima, ključ je da idemo na nove izbore. Kada se slažu koalicije onda u koalicijskim sporazumima ne bi smjelo stajati, kako smo mi imali, da se ne smije koalirati s tim i tim. Treba se dopustiti sloboda strankama da idu s kim žele, ali to neka u kampanji kažu. Na taj se način birači neće osjećati prevarenima ako se ode u koaliciju s HDZ-om ili SDP-om. Ako HDZ nije u stanju osigurati sigurnost Vlade, a očito nije, možda će SDP biti u stanju, ako pobjedimo na mogućim izborima. Ako ni mi ne budemo u stanju osigurati stabilnost s našim partnerima onda ne znam što je treća opcija kako bi se to ostvarilo".

Rješenje je velika koalicija?

"Možete reći da je SDP slab i da ne može dobiti dovoljno glasova birača da ide samostalnosti ili s partnerima napravi koaliciju, ali pustimo vremenu da pokaže, da vidimo je li SDP u stanju to napraviti, iznenaditi nas, pogotovo skeptike. Ja kao član SDP-a vjerujem i učinit ću sve da dobijemo izbore i napavimo stabilnu Vladu s partnerima. Ako to ne bude moguće treba vidjeti što napraviti kako bi se osigurala stabilnost zemlje, prvenstveno politička. Odgovorni političari se moraju susresti i s takvom dilemom, imate koalicijski sporazum s partnerima da nećete koalirati s HDZ-om, ali sutra kada završe izbore i kada dobijemo jednaku konfiguraciju u Hrvatskom saboru, ako dobijemo jednaku nestabilnost, treba vidjeti što je sljedeće".

Koje su prednosti a što manjkavosti takve velike koalicije SDP-a i HDZ-a?

"Razlog za je taj što dobivamo stabilnu Vladu koja je u stanju poduzeti stvarne reformske mjere, da nema više pljuvanja u juhu ili osujećivanja takvih stvari. Loše strane su da vi počinjene gubiti prepoznatljivost kod nekih birača, to se sada sigurno događa i kod HNS-a".

Ne bojite se da bi SDP kao junior partner potpuno izgubio prepoznatljivost?

"SDP ne može biti junior partner, ili ulazi ravnopravno ili ne ulazi".

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.